gl en en en pl gl gl tr es gl gl hbs_lat gl gl es es sv th gl es es gl es uk gl gl gl gl es gl gl nl es gl gl es gl gl gl gl lt es gl gl en gl gl gl gl gl gl gl gl gl gl gl pt gl gl gl gl gl es en en gl es pt es es en lt en en en gl gl tr es gl gl hbs_lat gl gl es es sv th gl es es gl es uk gl gl gl gl es gl gl nl es gl gl es gl gl gl gl lt
A estrea absoluta de O espello que arde, no FIOT Fónico, e a apertura do Programa de Sala con Manolo Alcántara, pratos fortes da primeira fin de semana de outubro do FIOT30 – FIOT Carballo
Hit enter to search or ESC to close
Gala de presentación do FIOT
Escuela del Espectador en las Ondas
twitter facebook youtube instagram tiktok
A estrea absoluta de O espello que arde, no FIOT Fónico, e a apertura do Programa de Sala con Manolo Alcántara, pratos fortes da primeira fin de semana de outubro do FIOT30
O Festival Internacional Outono de Teatro de Carballo tamén acolle dúas estreas absolutas na Rúa dos Contos: A parábola do angazo, de Talía Teatro, presentada esta mañá no Pazo da Cultura, e Desta sairemos mellores, de Ángela Triana
Os bonos para o Programa de Sala esgotáronse á hora de saír á venda e mañá xoves, 30 de setembro, o FIOT activa a venda das entradas individuais e dobres a través de ataquilla.com para a liña da programación da que sairá o espectáculo gañador do Premio do Público
A 30ª edición do Festival Internacional Outono de Teatro de Carballo afronta a súa primeira fin de semana de outubro con tres estreas absolutas e a apertura do Programa de Sala da man dunha das compañías máis queridas polo público de Carballo: a Cía. Manolo Alcántara presentará Déjà vu, peza gañadora do FETEN 2021 á adaptación de técnicas circenses á nova dramaturxia. Circo, música en directo, teatro de obxectos, monicreques, danza, teatro, clown… conflúen na maxistral Déjà vu, o espectáculo de apertura do Programa de Sala, unha proposta apta para todos os públicos que se poderá ver no Pazo da Cultura, a partir das 20.30 horas deste sábado 2. Gran destreza física, e unha potente linguaxe visual e sonora, conforman o fascinante universo construído polo artista e artesán Manolo Alcántara, un referente nacional do novo circo.
Mais a fin de semana comezará coa estrea absoluta de O espello que arde (venres 1 de outubro, ás 19.00 e 20.00h), o proxecto protagonista da segunda edición do FIOT Fónico, a liña de programación coa que o certame experimenta con novas linguaxes e conxuga as artes escénicas co espazo urbano: o FIOT Fónico procura introducir á cidade no teatro a través das posibilidades que
ofrecen as novas ferramentas tecnoloxicas. Así, o espazo público de Carballo torna en protagonista da escenografía dunha peza de trama policíaca que se pode escoitar a través de dispositivos móbiles e que, nesta ocasión, é obra de María Lado.
O espello que arde é unha sorte de ‘spin-off’ de A lúa, válvula de spray, o espectáculo que abriu o pasado 2020 o FIOT Fónico, e que parte da personaxe de Leo (interpretada por Santi Romay). Unha sucesión de feitos, cunha investigación policial polo medio, conforman a trama desta función sonora. A estrea absoluta de O espello que arde, que terá lugar nunha sesión especial o venres 1 ás
19.00 horas, contará coa participación do director e responsable do espazo sonoro, Marcos PTT, a autora, María Lado, o director, Quico Cadaval, e algúns dos intérpretes desta experimentación sonora. As funcións desta nova peza do FIOT Fónico terán lugar todos os venres e sábados de outubro, ás 19.00 e 20.00h, así como os domingos e festivos do mes (día 12), ás 13.00 e 19.00h.
A nova edición do FIOT Fónico acompañarase, tamén, da recuperación da primeira edición, presentada o pasado outono: A lúa, válvula de spray, unha dramaturxia de Rosalía Fernández Rial dirixida por Quico Cadaval e que contou, no seu reparto, con Melania Cruz, María Roja e o propio Santi Romay. O público terá á súa disposición esta peza nos seus dispositivos móbiles, de forma
gratuíta a través da app Carballo a un paso, e poderá realizar o paseo sonoro de xeito individual e sen necesidade de solicitar cita previa.
Estreas na Rúa dos Contos
Por outra banda, a proposta máis atrevida e retranqueira do FIOT, a Rúa dos Contos, contará esta fin de semana con dúas estreas absolutas: Desta sairemos mellores, que Ángela Triana interpretará o 1 de outubro, ás 21.00h, no Espazo Xove de Carballo; e A parábola do anganzo, de Talía Teatro, que a compañía presentou esta mañá no Pazo da Cultura acompañada polo director do
FIOT, Alberto Sueiro, e o concelleiro de Cultura de Carballo, Marcos Trigo.
A peza (que poderá verse o sábado 2, ás 22.00h, e o domingo 3, ás 19.00h, no Salón de Actos do Pazo da Cultura) parte dunha recollida polo Padre Sarmiento no século XVIII, na que un mozo que emigra a Castela, á súa volta ao fogar, esquece a súa lingua nai: o galego. Talía Teatro leva a escena unha comedia para público xuvenil e adulto dirixida por Diego Rey e protagonizada por Artur Trillo e Toño Casais, na que os dous intérpretes farán unha viaxe pola historia da nosa lingua, a través dun diálogo fluído e cargado de humor, enlazando episodios do noso pasado para explicar o que sucede no noso presente. Precisamente Talía Teatro -compañía gañadora do Premio do Público 2010- desenvolveu, nas últimas semanas, unha residencia no Pazo da Cultura para a preparación deste novo espectáculo, unha proposta áxil e versátil, con textos de Araceli Gonda, Sechu Sende, Ana Carreira ou María Lado, entre outras voces. Ademais, tal e como recordou Alberto Sueiro, A parábola do angazo será o eixo da programación do FIOTeen, dirixido especificamente aos adolescentes da comarca e que se desenvolverá nas últimas semanas de outubro.
O programa da Rúa dos Contos para esta fin de semana completarase con funcións de Sexo débil, o carallo!, de Arantxa Treus (día 1, no Casino 1889, ás 23.00 horas) e Camiños, de Paula Carballeira (domingo 3, ás 20.00 horas, no Mercado Municipal).
Comeza Teatro de Rúa
Este venres, 1 de outubro, tamén dará comezo outra das liñas de programación do FIOT abertas a todos os públicos: Teatro de Rúa, o programa de artes escénicas e artes circenses que se espalla polas rúas de Carballo. A compañía galego-arxentina A Vela Circo será a responsable de presentar ao público o seu primeiro espectáculo A corda, cunha orixinal e divertida posta en escena ateigada de circo do absurdo, caos, humor e poesía para toda a familia.
AnteriorEvaristo Calvo, elixido Xograr de Outono do FIOT este 2022
SiguienteConcurso Escolar Teatro Lido Xosé Manuel Eirís
Share Tweet Share Pin
AVISO LEGAL POLÍTICA DE COOKIES PROTECCIÓN DE DATOS ACCESIBILIDAD
EDICIONES ANTERIORES: 2021 · 2020 · 2019
© FIOT Carballo 2022
Made with by QM for The Office
Gala de presentación do FIOT
¿Qué es Onda FIOT?
Concurso de Teatro Lido
Escuela del Espectador en las Ondas